b'\n_START_ARTICLE_\nLe Chatelierovo na\xc4\x8delo\n_START_SECTION_\nStatus fizikalnega zakona\n_START_PARAGRAPH_\nLe Chatelierovo na\xc4\x8delo opisuje kvalitativno obna\xc5\xa1anje sistemov, ko se zaradi trenutnega zunanjega vpliva spremeni eden od parametrov sistema. Sistem se na motnjo odzove tako, da se ji upre oziroma posku\xc5\xa1a vsaj deloma omiliti njen vpliv. \xc4\x8cas vzpostavitve novega ravnote\xc5\xbeja je odvisen od reakcijskih hitrosti in je pri velikih motnjah in majhnih reakcijskih hitrostih lahko zelo dolg. V nekaterih dinami\xc4\x8dnih sistemih se iz velikosti motnje ne da ugotoviti kon\xc4\x8dnega stanja.\n_START_SECTION_\nVpliv dodatka inertnega plina\n_START_PARAGRAPH_\nInertni plin, na primer helij , ne reagira niti z reaktanti niti s produkti, zato njegov dodatek ne vpliva na samo reakcijo. Dodatek inertnega plina pri stalnem volumnu pove\xc4\x8da tlak v reakcijski posodi, ki kot tak ne vpliva na ravnote\xc5\xbeno konstanto, pa\xc4\x8d pa spremeni delne tlake reaktantov in produktov. Njihova vsota se zmanj\xc5\xa1a, kar povzro\xc4\x8di premik ravnote\xc5\xbeja na stran z ve\xc4\x8djim \xc5\xa1tevilom molov.\n_START_SECTION_\nVpliv katalizatorja\n_START_PARAGRAPH_\nKatalizator ne vpliva niti na polo\xc5\xbeaj ravnote\xc5\xbeja niti na sestavo reakcijske zmesi, ampak samo pove\xc4\x8da hitrosti reakcij v obe smeri. To pomeni, da se bo pod njegovim vplivom ravnote\xc5\xbeje vzpostavilo mnogo hitreje, kot bi se sicer.'